Source: http://lex.justice.md/viewdoc.php?action=view&view=doc&id=338130&lang=1
Timestamp: 2018-06-24 22:22:49+00:00
Document Index: 3856319

Matched Legal Cases: ['Articolul 2', 'Articolul 6', 'Articolul 7', 'Articolul 8', 'Articolul 11', 'Articolul 14', 'Articolul 18', 'Articolul 19', 'Articolul 20', 'Articolul 22', 'Articolul 27', 'Articolul 28', 'Articolul 29', 'articolul 28', 'Articolul 30', 'articolul 28', 'articolul 28', 'Articolul 31', 'Articolul 32', 'Articolul 33', 'Articolul 34', 'Articolul 35']

*LPO845/1992 Versiunea originala
ID intern unic: 338130
Articolul 2. Agenţii antreprenoriatului
1. Agent al antreprenoriatului poate fi:
un grup de cetăţeni sau de apatrizi (un grup de parteneri) din care se constituie antreprenorul colectiv.
Statul şi organele de autoadministrare locală sînt agenţi ai unui antreprenoriat special. Atribuţiile de antreprenor la întreprinderile de stat (municipale) le execută managerul-şef de întreprindere pe baza contractului încheiat cu acesta.
2. Nu au dreptul de a practica antreprenoriatul şefii şi specialiştii din organele de stat, în a căror atribuţie intră hotărîrea problemelor legate de desfăşurarea activităţii de antreprenoriat sau controlul asupra unei asemenea activităţi.
3. Antreprenorul devine subiect de drept la data înregistrării de stat a întreprinderii pe care a înfiinţat-o sau a obţinerii de către acesta a înscrisului ce confirmă aportul său la patrimonial întreprinderii.
Titularul patrimoniului şi orice terţ nu au dreptul să se amestece în activitatea managerului-şef de întreprindere în decursul termenului de valabilitate a contractului, cu excepţia cazurilor prevăzute de condiţiile contractului sau de legislaţia în vigoare.
Articolul 6. Drepturile antreprenorului
Antreprenorul, în conformitate cu legislaţia în vigoare, are dreptul:
să practice, sub firmă proprie, activitate de antreprenoriat prin înfiinţarea, procurarea sau reorganizarea întreprinderii;
să stabilească, în mod independent, preţurile şi tarifele la producţia fabricată (lucrările şi serviciile prestate), în baza contractelor încheiate;
să fie agent al relaţiilor economice externe, în modul stabilit pentru întreprinderile-persoană juridică;
să atace în justiţie acţiunile organelor de stat şi ale altor organe care îi lezează drepturile sau interesele legitime.
Articolul 7. Obligaţiile antreprenorului
Antreprenorul, în conformitate cu legislaţia în vigoare, este obligat:
să obţină, după caz, licenţe de stat pentru genul de activitate;
să încheie contracte (acorduri) de muncă cu cetăţenii pe care îi angajează la lucru, după caz, şi contracte colective cu sindicatele care reprezintă interesele colectivelor de muncă. Antreprenorul nu are dreptul de a se opune asocierii în sindicate a lucrătorilor angajaţi pentru a-şi apăra drepturile şi interesele social-economice;
să se achite cu bugetul, cu lucrătorii angajaţi, cu creditorii, precum şi de alte obligaţii;
să efectueze asigurarea socială şi alte tipuri de asigurare obligatorie a lucrătorilor angajaţi.
Articolul 8. Statul şi antreprenorul
1. Statul creează tuturor antreprenorilor condiţii juridice şi economice egale de gospodărire, garantează respectarea drepturilor şi intereselor lor legitime, contribuie la dezvoltarea concurenţei libere, conştiincioase între aceştia, le asigură posibilităţi egale de a folosi resurse tehnico-materiale, naturale, de muncă, financiare şi informative neadmiţînd monopolizarea pieţelor acestor resurse, şi reglementează activitatea de antreprenoriat în baza legislaţiei în vigoare.
2. Guvernul, organele puterii de stat şi ale administraţiei de stat, precum şi organele de autoadministrare locală pot da dispoziţii antreprenorilor şi întreprinderilor acestora numai în limitele competenţei lor, stabilite de legislaţie.
Dacă, drept urmare a emiterii de către organul de stat sau de către un alt organ a unui act ce nu corespunde competenţei lui sau legislaţiei se încalcă drepturile antreprenorului, acesta este în drept să apeleze la instanţa de judecată sau la arbitraj pentru a se anula actul respectiv.
Pagubele, inclusiv profitul ratat, suportate de antreprenor ca urmare a îndeplinirii unor dispoziţii date de organele de stat şi de alte organe sau de persoane cu funcţii de răspundere ale acestor organe, care au încălcat drepturile antreprenorilor, precum şi ca urmare a neîndeplinirii la nivelul cuvenit, de către aceste organe sau persoane cu funcţii de răspundere, a obligaţiilor lor faţă de antreprenor, prevăzute de legislaţia în vigoare, vor fi recuperate de către aceste organe.
Litigiile privind recuperarea pagubelor menţionate se soluţionează de către instanţa de judecată sau arbitraj.
3. În cazul instituirii, în conformitate cu legislaţia, a stării excepţionale sau declarării unui anumit teritoriu drept zonă a calamităţii naturale, antreprenorii şi întreprinderile acestora sînt obligate să îndeplinească dispoziţiile organelor puterii de stat şi ale administraţiei de stat şi cele ale organelor de autoadministrare locală.
1. Impunerea beneficiului (venitului) obţinut de pe urma activităţii de antreprenoriat, desfăşurate după înfiinţarea întreprinderii-persoană juridică, se face în modul stabilit de legislaţia privind impunerea întreprinderilor-persoane juridice.
2. Impunerea beneficiului (venitului) obţinut de pe urma activităţii de antreprenoriat, practicate fără a înfiinţa întreprindere-persoană juridică, se face în modul stabilit de legislaţie.
1. Antreprenorul (întreprinderea) poate practica orice gen de activitate prevăzut în documentele de constituire, cu excepţia acelor genuri care sînt interzise de legislaţia în vigoare.
2. Antreprenorul (întreprinderea) are dreptul de a practica anumite genuri de activitate, determinate de legislaţie, numai după ce a obţinut licenţa de stat respectivă.
Lista acestor genuri de activitate şi modul de eliberare a licenţelor de stat se stabileşte de către Guvern. Licenţa de stat trebuie să fie eliberată în termen de 30 de zile de la data depunerii cererii de către antreprenor.
În cazul respingerii cererii de eliberare a licenţei trebuie să fie dat un răspuns argumentat. Refuzul de a elibera licenţa nu poate fi motivat prin faptul că practicarea genului respectiv de activitate ar fi neraţională.
Guvernul poate determina genurile de activitate a căror practicare se permite exclusiv întreprinderilor de stat.
3. Antreprenorul (întreprinderea) este în drept să încheie contracte şi să efectueze tranzacţii numai în conformitate cu genurile de activitate care sînt indicate în documentele de constituire a întreprinderii şi sînt incluse în Registrul de stat al comerţului.
Schimbarea genului (genurilor) principale de activitate a întreprinderii, precum şi completarea documentelor de constituire cu alte genuri de activitate vor fi înregistrate în modul stabilit de prezenta Lege.
Întreprinderea este în drept, fără a indica în documentele de constituire şi a nota în Registrul de stat al comerţului, să practice şi alte genuri de activitate care nu sînt interzise şi pentru care nu trebuie să obţină licenţe, dacă aceste genuri de activitate sînt în volum mic, servesc la realizarea genurilor principale de activitate şi sînt de ordin auxiliar sau practicate în mod sporadic ori contribuie la folosirea mai deplină a bunurilor întreprinderii.
4. Pentru practicarea de către întreprindere a unei activităţi care necesită, conform legislaţiei în vigoare, autorizare prin licenţe sau care este interzisă în republică ori este permisă numai întreprinderilor de stat, antreprenorul (managerul-şef de întreprindere poartă răspundere cu întregul beneficiu obţinut şi se pedepseşte cu o amendă de 100 procente din beneficiul obţinut nelegitim, care se varsă în părţi egale la bugetul de stat şi la cel local. În acest caz, antreprenorul (managerul-şef de întreprindere) nu este exonerat de alte răspunderi ce rezultă din legislaţia în vigoare, pentru practicarea activităţii respective.
Articolul 11. Activitatea de antreprenoriat a cetăţenilor
străini şi a apatrizilor
1. Antreprenorul, indiferent de forma organizatorico-juridică a întreprinderii sale, asigură evidenţa contabilă şi statistică în modul stabilit de legislaţia în vigoare.
2. Antreprenorul (întreprinderea), în conformitate cu legislaţia, pune la dispoziţia organelor de stat informaţia necesară pentru stabilirea impozitelor şi funcţionarea sistemului republican de acumulare şi prelucrare a informaţiei.
3. Antreprenorul (întreprinderea) are dreptul de a nu prezenta date ce constituie secret comercial. Lista datelor ce constituie secret comercial o determină antreprenorul. Lista datelor care pot constitui secret comercial se stabileşte de către Guvern.
4. Organele de control, organele fiscale, organele de ocrotire a naturii, organele antimonopoliste şi alte organe de stat cărora li se atribiue controlul asupra activităţii antreprenorului (întreprinderii) efectuează acest control în limitele competenţei lor şi în modul stabilit de legislaţie.
Rezultatul controlului efectuat se comunică antreprenorului (întreprinderii).
g) întreprindere de arendă;
h) întreprindere colectivă;
2. Activitatea de muncă individuală are caracter întreprinzător şi se practică sub formă organizatorico-juridică a întreprinderii individuale.
4. Oricare din întreprinderile arătate la punctul 1 al prezentului articol (în dependenţă de numărul lucrătorilor şi de alte criterii) în conformitate cu legislaţia în vigoare, poare fi considerată întreprindere mică. Specificul înfiinţării acestora şi practicarea activităţii lor se stabileşte de legislaţia privind mica activitate de antreprenoriat.
5. Întreprinderile care practică activităţi bancare, de asigurare, de bursă sau alte genuri specializate se înfiinţează sub una din formele organizatorico-juridice arătate la punctul 1 al prezentului articol.
Particularităţile constituirii, înregistrării, funcţionării şi încetării activităţii unor astfel de întreprinderi sînt stabilite de legislaţia respectivă.
6. Organizaţiile obşteşti şi cele religioase, în conformitate cu legislaţia în vigoare, pot practica activităţi de antreprenoriat prin constituirea şi dispunerea de întreprinderi individuale sau participarea la constituirea şi dispunerea în diviziune de societăţi pe acţiuni, societăţi cu răspundere limitată, societăţi în nume colectiv şi societăţi în comandită.
Articolul 14. Îtreprinderea individuală
2. Întreprinderea individuală nu este persoană juridică şi se prezintă în cadrul raporturilor de drept ca persoană fizică. Patrimoniul întreprinderii individuale este inseparabil de bunurile persoanele ale antreprenorului.
Membrii familiei-posesor ai întreprinderii individuale poartă răspundere nelimitată solidară pentru obligaţiile acesteia cu întreg patrimoniul lor, exceptîndu-se acele bunuri care, în conformitate cu legislaţia în vigoare, nu fac obiectul urmăririi.
Particularităţile înfiinţării, funcţionării şi încetării activităţii gospodăriilor ţărăneşti sînt reglementate de Legea cu privire la gospodăria ţărănească (de fermier).
1. Societatea în nume colectiv reprezintă o întreprindere aflată în posesiunea a două şi mai multe persoane juridice şi (sau) personae fizice care şi-au asociat bunurile în scopul desfăşurării în comun a unei activităţi de antreprenoriat, sub aceeaşi firmă, în baza contractului de constituire (de societate) încheiat între acestea.
1. Societatea în comandită reprezintă o întreprindere aflată în posesiunea a două şi mai multe persoane juridice şi (sau) persoane fizice care şi-au asociat bunurile în scopul desfăşurării în comun a unei activităţi de antreprenoriat, sub aceeaşi firmă, în baza contractului de constituire (de societate) încheiat între acestea.
1. Societatea pe acţiuni şi societatea cu răspundere limitată reprezintă întreprinderi aflate în posesiunea a două şi mai multe persoane juridice şi (sau) persoane fizice, care şi-au asociat bunurile în scopul desfăşurării în comun a unei activităţi de antreprenoriat, sub aceeaşi firmă, în baza contractului de constituire (de societate) şi a statutului.
Articolul 18. Cooperativa de producţie
1. Cooperativa de producţie este o întreprindere aflată în posesia a trei şi mai mulţi cetăţeni care şi-au asociat bunurile în scopul desfăşurării în comun a unei activităţi de antreprenoriat, sub aceeaşi firmă, în baza statutului semnat de aceştia.
2. Cooperativa de producţie este persoană juridică şi răspunde pentru obligaţiile juridice şi răspunde pentru obligaţiile asumate cu patrimoniul întreprinderii. Cooperatorii poartă răspundere pentru obligaţiile cooperativei de producţie în limitele cotelor care le aparţin din patrimoniul cooperativei, iar dacă aportul respectiv este insuficient, poartă răspundere suplimentară cu averea lor personală în mărime nu mai mică decît cea stabilită de legislaţia în vigoare.
3. Particularităţile înfiinţării, funcţionării şi încetării activităţii cooperativelor de producţie sînt reglementate de Legea cu privire la cooperaţie, de legislaţia civilă, precum şi de statutul cooprativei.
Articolul 19. Întreprinderea de arendă şi întreprinderea
1. Întreprinderea de arendă şi întreprinderea colectivă sînt unităţi înfiinţate de către membrii colectivelor de muncă ale întreprinderilor de stat (municipale) sau ale subdiviziunilor lor structurale ce se reorganizează în scopul desfăşurării în comun a unei activităţi de antreprenoriat, sub aceeaşi firmă: pentru întreprinderea de arendă – în baza statutului şi contractului de arendare a bunurilor statului (municipiului); pentru întreprinderea colectivă - în baza statutului şi contractului de răscumpărare (transmitere) a bunurilor statului (municipiului).
Toţi lucrătorii întreprinderii colective dispun de patrimoniul acesteia cu drept de proprietate în diviziune.
2. întreprinderea de arendă şi întreprinderea colectivă sînt persoane juridice şi poartă răspundere pentru obligaţiile asumate cu patrimoniul întreprinderii. Membrii întreprinderii poartă răspundere pentru obligaţiile lor în limitele cotelor (părţii) din patrimoniul întreprinderii care le aparţin.
3. Particularităţile înfiinţării, funcţionării şi încetării activităţii întreprinderii de arendă şi a întreprinderii colective sînt reglementate de legislaţia privind arenda, întreprinderile colective, privatizarea, de legislaţia civilă, de contractele de arendare, răscumpărare (transmitere) a bunurilor statului (municipiului), precum şi de statutul întreprinderii.
Articolul 20. Întreprinderea de stat şi întreprinderea
Organele administraţiei de stat şi organele de autoadministrare locală nu poartă răspundere pentru obligaţiile întreprinderii de stat şi ale întreprinderii municipale. Aceste întreprinderi nu poartă răspundere pentru obligaţiile organelor administraţiei de stat şi ale organelor de autoadministrare locală.
Particularităţile înfiinţării, funcţionării şi încetării activităţii întreprinderii municipale sînt determinate de organele de autoadministrare locală, în baza prezentei Legi, legislaţiei civile şi a statutului întreprinderii.
5. Firma filialei (reprezentanţei) va conţine firma întreprinderii care a constituit-o cu indicarea sediului filialei (reprezentanţei), cuvîntul "filială" ("reprezentanţă"). precum şi, la dorinţa antreprenorului, genul de activitate al filialei şi altă informaţie care nu este interzisă de legislaţie.
Articolul 22. Uniunile de întreprinderi
1. întreprinderile pot să se unească pe bază de contract în uniuni, asociaţii, concerne, consorţii, asociaţii interramurale, zonale şi în alte uniuni de întreprinderi în scopul lărgirii posibilităţilor lor în realizarea şi apărarea unor interese de producţie, ştiinţifico-tehnice, sociale şi altor interese comune.
a) intrării benevole a întreprinderilor în uniune şi ieşirii din uniune în condiţiile prevăzute de contractul sau statutul uniunii;
c) organizării pe bază de contract a raporturilor dintre întreprinderile ce fac parte din uniune.
3. Uniunea activează în baza contractului şi (sau) a statutului, poate avea personalitate juridică, firmă (denumire) proprie cu indicarea formei organizatorico-juridice, balanţă autonomă şi centralizatoare, cont de decontare, inclusiv valutar, şi alte conturi în instituţiile bancare, ştampilă cu firma sa.
4. Întreprinderile care fac parte din uniune îşi păstrează autonomia şi drepturile de persoană juridică.
5. Uniunea nu poartă răspundere pentru obligaţiile întreprinderilor care fac parte din componenţa acesteia, iar întreprinderile nu poartă răspundere pentru obligaţiile uniunii, dacă documentele de constituire nu prevăd altfel.
6. înregistrarea şi reÎnregistrarea uniunilor, condiţiile de activitate, precum şi reorganizarea sau lichidarea acestora se efectuează în conformitate cu prezenta Lege, legislaţia antimonopol şi alte acte normative.
contractul de constituire (de societate) şi statutul - pentru întreprinderile cu personalitate juridică, exceptînd întreprindrile de stat şi cele municipale, cooperativele de producţie, pentru care contractul de constituire (de societate) nu este obligatoriu;
contractul de arendare (răscumpărare, transmitere) a bunurilor statului (municipiului) şi statului - pentru întreprinderile de arendă şi cele colective.
Documentele de constituire trebuie să conţină următoarele informaţii: firmă, sediul, data constituirii, genurile de activitate, răspunderea antreprenorului pentru obligaţiile întreprinderii, condiţiile de reorganizare şi lichidare a întreprinderii, firmele (numele de familie) şi sediul (domiciliul) fondatorilor, iar în cazurile prevăzute de legislaţie, şi ale asociaţilor, precum şi alte condiţii de fondare şi activitate a întreprinderii prevăzute de legislaţia în vigoare.
În documentele de constituire pot fi incluse şi alte revederi care nu contravin legislaţiei.
2. Firmă trebuie să conţină:
În firma întreprinderii pot fi incluse şi alte date care nu contravin legislaţiei în vigoare, precum şi simboluri grafice.
4. Întreprinderea are obligaţia să utilizeze firma, inclusiv cea prescurtată (abreviată), numai în acea formulă în care a fost înmatriculată în Registrul de stat al comerţului.
5. Firma poate fi utilizată şi în calitate de emblemă comercială, dacă legislaţia respectivă stabileşte altfel.
6. Firma completă trebuie să figureze pe toate clădirile administrative ale întreprinderilor cu personalitate juridică.
1. Antreprenorul nu poate să folosească firma care:
a) coincide sau, după cum constată organul înregistrării de stat, se aseamănă cu firma altei întreprinderi, care este deja înregistrată;
b) conţine denumirea oficială a statului, a organelor sale, a organelor de autoadministrare locală şi a organizaţiilor obşteşti ori indică, direct sau indirect, că întreprinderea aparţine acestor organe şi organizaţii.
2. Dacă mai mulţi antreprenori au prezentat pentru înregistrarea de stat firme ce coincid sau se aseamănă, dreptul de înregistrare sub această firmă îl are antreprenorul care a depus primul cerere de înmatriculare a firmei respective în organul înregistrării de stat.
4. Se admite folosirea în firmă a cuvintelor "de stat" ("municipal") sau a altor derivate numai în cazul în care mai mult de 50 procente din capitalul social sau din bunurile întreprinderii aparţin statului (municipiului).
1. Antreprenorul a cărui firmă a fost înregistrată în modul stabilit de prezenta Lege are dreptul exclusiv de a o utiliza.
2. Persoana care utilizează o firmă străină înregistrată deja este datoare, la cererea posesorului de drept asupra firmei, să înceteze folosirea ei şi să recupereze acestuia daunele cauzate.
3. Întreprinderea care utilizează în activitatea sa o firmă ce nu corespunde celei înmatriculate în Registrul de stat al comerţului este sancţionată, conform hotărîrii instanţei de judecată sau a arbitrajului, cu o amendă de la 10 mii pînă la 100 mii ruble, care se varsă la bugetul de stat.
Dreptul de a intenta acţiuni pentru o asemenea sancţiune îl au Camera înregistrării de stat de pe lîngă Ministerul Justiţiei, organele de autoadministrare locală, precum şi organele şi organizaţiile care, în conformitate cu legislaţia, sînt obligate să apere interesele consumatorilor.
ÎNREGISTRAREA ŞI REÎNREGISTRAREA ÎNTREPRINDERILOR
Articolul 27. Principiile de înregistrare
1. Antreprenorul este obligat să înregistreze întreprinderea, filialele şi reprezentanţele (denumite în continuare întreprinderi), înfiinţate de către acesta pe teritoriul Republicii Moldova, pînă la începerea activităţii lor economice.
Beneficiul (venitul) provenit din activitatea întreprinderii neînregistrate se percepe prin intermediul arbitrajului şi se varsă la bugetul de stat.
2. Întreprinderile se înregistrează de Camera înregistrării de stat de pe lîngă Ministerul Justiţiei la locul unde se află sediul acestora.
Sediul întreprinderii se consideră locul unde se află organele sale de conducere.
3. Pentru înregistrare se percepe taxa în mărimea stabilită de către Guvern.
4. Camera înregistrării de stat înscrie în Registrul de stat al comerţului întreprinderea înmatriculată şi comunică antreprenorului numărul de înmatriculare al întreprinderii.
Articolul 28. Procedura înregistrării
1. Pentru înregistrare întreprinderea prezintă următoarele acte:
a) cererea cu informaţia necesară pentru înscrierea în Registrul de stat al comerţului, semnată de către fondatorul (fondatorii) întreprinderii;
b) documentele de constituire a întreprinderii;
c) documentul care confirmă achitarea taxei pentru înregistrare.
2. Decizia privind înregistrarea sau respingerea înregistrării întreprinderii se adoptă în termen de cincisprezece zile de la data prezentării tuturor actelor arătate la punctul 1 al acestui articol şi se comunică fondatorului (fondatorilor) în scris, în termen de trei zile.
În cazul în care se hotărăşte înregistrarea unei întreprinderi care posedă capital social, de la aceasta se încasează o taxă de timbru în mărime de 0,5 procente din capitalul social, care se varsă la bugetul de stat.
3. Camera înregistrării de stat va expedia, în termen de cincisprezece zile de la data înmatriculării, copii de pe hotărîrea privind înregistrarea întreprinderii organului de autoadministrare locală respectiv, organelor financiare, de statistică şi organelor de asigurare socială.
Articolul 29. Procedura reînregistrării
1. În cazul modificării sau completării documentelor de constituire care conduc la schimbarea datelor înscrise în Registrul de stat al comerţului, antreprenorul va comunica acest lucru, în termen de cincisprezece zile, Camerei înregistrării de stat, pentru a reînregistra întreprinderea.
2. Întreprinderea va fi reînregistrată în cazul în care aceasta se vinde, se dă în arendă, se transmite, în modul stabilit de legislaţie, unor persoane juridice şi fizice, organelor de autoadministrare locală.
3. Modificările din documentele de constituire care nu sînt înregistrate în modul stabilit de prezenta Lege se consideră nevalabile, iar relaţiile juridice care au apărut ca rezultat al acestor modificări pot fi declarate nule.
4. Reînregistrarea întreprinderii se efectuează în modul şi în condiţiile stabilite de articolul 28 din prezenta Lege.
Articolul 30. Respingerea cererii de înregistrare şi
1. Respingerea cererii de înregistrare a întreprinderii poate avea loc în cazurile:
încălcării modului stabilit de înfiinţare a întreprinderii;
necorespunderii documentelor de constituire a întreprinderii dispoziţiilor legislaţiei în vigoare;
prezentării incomplete a documentelor prevăzute de articolul 28 din prezenta Lege.
Respingerea cererii de înregistrare din alte motive se consideră nelegitimă.
Decizia de respingere a înregistrării întreprinderii se aduce la cunoştinţa fondatorului (fondatorilor), motivîndu-se refuzul în modul stabilit de articolul 28 punctul 2 din prezenta Lege.
2. în cazul încălcării termenului stabilit pentru înregistrare, precum şi în cazul refuzului de a înregistra întreprinderea, antreprenorul este în drept să apeleze la instanţa de judecată sau la arbitraj. Antreprenorul are dreptul de a obţine prin instanţa de judecată sau prin arbitraj, în modul stabilit de legislaţie, recuperarea pierderilor suportate din cauza refuzului nelegitim de a înregistra întreprinderea.
3. Dispoziţiile prezentului articol se aplică şi în cazurile reînregistrării întreprinderii.
Articolul 31. Modul de ţinere a Registrului de stat al
1. În Registrul de stat al comerţului se înscriu următoarele date:
firma, sediul, genurile de activitate, forma organizatorico-juridică a întreprinderii; numele persoanelor împuternicite să administreze întreprinderea şi s-o reprezinte, cadrul atribuţiilor acestora; data întregistrării întreprinderii; sediul filialelor şi al reprezentanţelor.
După caz, în Registrul de stat al comerţului se înscriu şi alte date conforme cu legislaţia în vigoare.
2. Datele înscrise în Registrul de stat al comerţului nu constituie secret şi se publică în presă.
Camera înregistrării de stat este obligată să elibereze, la cerere, copii legalizate ale însemnărilor din Registrul de stat al comerţului oricărei persoane juridice sau fizice.
ÎNCETAREA ACTIVITĂŢII DE ANTREPRENORIAT
Articolul 32. Modul de încetare a activităţii de antreprenoriat
1. Încetarea activităţii de antreprenoriat intervine în cazurile lichidării sau reorganizării întreprinderii constituite de antreprenor.
În cazurile prevăzute de legislaţia în vigoare, lichidarea şi reorganizarea întreprinderii vor fi coordonate cu organul de stat, responsabil de politica antimonopol, şi cu organul de autoadministrare locală respectiv.
2. Întreprinderea va fi lichidată:
prin decizia antreprenorului titular al patrimoniului întreprinderii;
conform condiţiilor prevăzute în documentele de constituire a întreprinderii.
În baza hotărîrii instanţei de judecată sau a arbitrajului, întreprinderea va fi lichidată în cazul în care:
a) aceasta a dat faliment, fapt stabilit în conformitate cu Legea cu privire la faliment;
b) documentele de constituire a întreprinderii sînt declarate nule;
c) au fost încălcate prevederile privind practicarea unui anumit gen de activitate, stabilite de legislaţie.
Potrivit legislaţiei în vigoare, pot exista şi alte cauze pentru lichidarea întreprinderii.
În hotărîrea privind lichidarea întreprinderii, instanţa de judecată sau arbitrajul va fixa termenul util pentru încetarea activităţii întreprinderii, îndeplinirea obligaţiilor contractuale şi încetarea relaţiilor de muncă în cadrul întreprinderii.
3. Reorganizarea întreprinderii are loc pe calea fuzionării, asocierii, divizării, separării, transformării.
În cazul fuzionării unei întreprinderi cu alta, toate drepturile şi obligaţiile patrimoniale ale fiecăreia dintre ele trec la întreprinderea apărută ca rezultat al fuzionării.
În cazul asocierii unei întreprinderi la alta, ultima preia toate drepturile şi obligaţiile patrimoniale ale întreprinderii asociate.
În cazul divizării întreprinderii, drepturile şi obligaţiile patrimoniale ale acesteia trec în părţi corespunzătoare, conform actului (balanţei) de divizare, la întreprinderile nou apărute ca rezultat al divizării.
În cazul separării de întreprindere a uneia sau mai multor întreprinderi, drepturile şi obligaţiile patrimoniale ale întreprinderii reorganizate trec în părţi corespunzătoare, conform actului (balanţei) de divizare, la fiecare din aceste întreprinderi.
În cazul transformării întreprinderii în întreprindere cu o altă formă organizatorico-juridică, toate drepturile patrimoniale şi obligaţiile primei trec la întreprinderea nou apărută.
Modul şi efectele reorganizării sînt prevăzute în documentele de constituire a întreprinderii, în legislaţia antimonopol şi în alte acte legislative.
4. Întreprinderea se consideră reorganizată sau lichidată de la data introducerii modificărilor respective în Registrul de stat al comerţului.
Articolul 33. Comisia de lichidare
1. Lichidarea întreprinderii se efectuează de către comisia de lichidare, formată de titularul patrimoniului întreprinderii sau de organele (persoanele) împuternicite de acesta.
În cazul în care întreprinderea a dat faliment, lichidarea se efectuează în baza hotărîrii instanţei de judecată sau a arbitrajului, în conformitate cu Legea cu privire la faliment.
2. Titularul patrimoniului întreprinderii, instanţa de judecată, arbitrajul sau organul care a constituit întreprinderea hotărăşte lichidarea întreprinderii, stabileşte modul şi termenele lichidării, precum şi ultimul termen de înaintare a pretenţiilor de către creditori, termen care va fi nu mai mic de două luni de la data anunţării oficiale a lichidării.
3. Comisia de lichidare sau organul care efectuează lichidarea întreprinderii publică în presă o informaţie privind lichidarea acesteia modul şi ultimul termen în care creditorii vor putea înainta pretenţiile. Comisia de lichidare (organul care efectuează lichidarea) are obligaţia să desfăşoare activitatea pentru achitarea de către debitori a datoriilor pe care le au faţă de întreprindere, pentru constatarea pretenţiilor creditorilor, informîndu-i pe aceştia din urmă despre lichidarea întreprinderii.
4. Comisia de lichidare (organul care efectuează lichidarea) evaluează averea disponibilă a întreprinderii şi se achită cu creditorii alcătuieşte balanţa de lichidare şi o prezintă proprietarului acesteia sau organului care a creat comisia de lichidare.
Articolul 34. Satisfacerea pretenţiilor creditorilor
1. Pretenţiile creditorilor faţă de întreprinderea care se lichidează vor fi satisfăcute din contul patrimoniului întreprinderii.
În primul rînd se vor face decontările cu bugetul şi vor fi recuperate cheltuielile pentru recultivarea terenurilor aflate în folosinţa întreprinderii care se lichidează.
2. Pretenţiile care se ivesc şi se înaintează după expirarea termenului stabilit se vor satisface din contul bunurilor întreprinderii rămase după satisfacerea pretenţiilor prioritare, pretenţiilor constatate, precum şi a pretenţiilor înaintate în termenul stabilit.
3. Pretenţiile faţă de întreprinderea-persoană juridică, care nu au fost satisfăcute din cauza insuficienţei patrimoniale a acesteia, se vor considera achitate, pretenţiile faţă de întreprinderea-persoană fizică se vor satisface de antreprenor în modul prevăzut de legislaţia în vigoare. Achitate se vor considera şi pretenţiile neacceptate de comisia de lichidare (organul care efectuează lichidarea), dacă creditorii nu vor înainta, în termen de o lună de la data primirii înştiinţării despre neacceptarea deplină sau parţială a pretenţiilor, în instanţa de judecată sau în arbitraj, acţiuni pentru satisfacerea cerinţelor lor.
4. În cazul lichidării întreprinderii, se va efectua capitalizarea plăţilor temporare pe care le datorează întreprinderea în legătură cu cauzarea unor traume lucrătorului, altor daune aduse sănătăţii lui, precum şi în legătură cu moartea lucrătorului.
5. Bunurile care rămîn după satisfacerea pretenţiilor creditorilor şi ale membrilor colectivului de muncă vor fi folosite conform indicaţiilor proprietarului.
Articolul 35. Răspunderea pentru încălcarea legilor ce
reglementează activitatea de antreprenoriat
Antreprenorii şi persoanele cu funcţii de răspundere din întreprinderi, persoanele cu funcţii de răspundere din organele puterii de stat şi ale administraţiei de stat, din organele de autoadministrare locală sînt sancţionate pe cale juridică pentru încălcarea prezentei
Legi sau a altor legi ce reglementează antreprenorului, înfiinţarea de întreprinderi sau activitatea acestora, în modul prevăzut de prezenta Lege şi de alte acte legislative.
Chişinău, 3 ianuarie 1992,
Nr. 845-XII